《幕阜山》
元代·胡天游(元)

幕阜山高一千八百丈，我疑山头即天上。
扪萝蹑磴到山巅，又如平地望青天。
始知天高百万应无极，幕阜苍苍一拳石。
洞庭八百古所传，对此遥看如镜圆。
若还更上三万丈，那知天下有山川。

作者简介：胡天游（1288—1368）元代诗人。名乘龙，以字行，自号松竹主人，又号傲轩。岳州平江人。7岁即有诗名，少时有进取之志，中年以后，隐居自乐，拟《述志赋》以明志。晚年值无末兵乱，生活困顿不堪，下田耕种，忍饥劳作。其诗多苍凉悲壮，略少修饰，论者以为可与虞集等人之作媲美。诗多于兵乱中散佚，今存《傲轩吟稿》1卷。